HR
L 222/458
Službeni list Europske unije
8.9.2023.
Napomena: Ako se funkcionalnost ATO GoA1/2 uvede preko pružnog sustava razreda B, provedba ATO-a u vozilo temelji se na ugovornim sporazumima između upravitelja infrastrukture i željezničkih prijevoznika, stoga ne postoje obvezni zahtjevi za provedbu ATO-a GoA1/2 sve dok pružni ATO i pružni sustav razreda B ne migriraju prema potpuno usklađenom ETCS-u, uključujući specifikacije pružnog ATO-a u Dodatku A ovog TSI-ja.
7.2.9.3.
RMR
GSM-R i/ili FRMCS uvode se u skladu sa zahtjevima za provedbu navedenima u točki 7.3.2.
7.2.10.
Održavanje specifikacija (ispravci pogrešaka)
7.2.10.1.
O d g o vo r n o s t i z a v r i j e m e p o s t u p k a u p r av l j a n j a n a d z o r o m i z m j e n a
Tijekom postupka upravljanja nadzorom izmjena (CCM) specifikacija ERTMS-a, a prije stupanja na snagu sljedećeg pravnog izdanja ovog TSI-ja, pogreške se klasificiraju prema tome da sprečavaju normalnu vožnju ili da ne sprečavaju normalnu vožnju.
Kad je riječ o pogreškama koje sprečavaju uobičajeni rad, proizvođači opreme koja se ugrađuje u vozilo, operateri, npr. dostavljanjem podataka o javljanju pogreške tijekom uobičajenog rada) i upravitelji infrastrukture uz potreban doprinos proizvođača pružne opreme opisuju svoje proizvode i implementacije sustava s obzirom na utvrđeno stanje ispunjavanjem upitnika ERA-e (koji uključuju rješenja za pogreške i mjere ublažavanja).
Odgovori na te upitnike ERA-e dostavljaju se u roku od tri mjeseca od objave upitnika, a upravitelj infrastrukture u upitniku ERA-e posebno procjenjuje sljedeće: (1) utjecaj pogreške je prihvatljiv za rad mreže u pogledu sigurnog odvijanja prometa na mreži; (2) utjecaj pogreške je prihvatljiv za interoperabilnost, što znači: (a) ili da bi neprovedba ispravka pogreške na pružnom sustavu omogućila svakom vozilu ERTMS koje je u skladu s najnovijim izdanjem TSI-ja da pruži uobičajenu uslugu u mreži ili (b) da bi neprovedba ispravka pogreške na sustavu u vozilu omogućila da vozilo ERTMS-a obavlja uobičajeni rad u mreži koja je u skladu s TSI-jem.
Agencija objavljuje rezultate upitnika ERA-e na transparentan način.
7.2.10.2.
O d g o vo r n o s t i p r o i z v o đ a č a s u s t av a u v o z i l u i p r u ž n o g s u s t a v a
Nakon objave ispravaka pogrešaka u pravnom izdanju proizvođači u skladu s tim ažuriraju svoje interoperabilne sastavne dijelove i zaduženi su za održavanje sastavnih dijelova interoperabilnosti kao što je propisano u točki 4.2.20.1. (uključujući održavanje povezanih EZ potvrda) i u skladu sa zahtjevima za prijelaz iz Dodatka B (tablica B.3).
Ti ažurirani sastavni dijelovi interoperabilnosti (uključujući pridružene EZ potvrde) dostupni su za integraciju u predmetne podsustave u skladu s Dodatkom B (tablica B.3).
Napomena: Ažuriranje sastavnih dijelova interoperabilnosti za koje prethodno dostavljeni podaci opisani u točki 7.2.10.1. pokazuju da nema utjecaja na sigurnost, rad i interoperabilnost nije potrebno.